Boll. Soc. Hist. Nat. Balears, 32 (1988): 139-140. Palma de Mallorca 


DUES ESPÈCIES DE NOCTUIDAE (LEPIDOPTERA) 
INEDITES PER A LA FAUNA BALEAR 


E. PETITPIERREO 


PARAULES CLAU: Mormo maura, Catephia alchemysta, Noctuidae, Lepidòpters, 
Balears. 


KEYWORDS: Mormo maura, Catephia alchemysta, Noctuidae, Balearic Islands, 
Lepidòptera. 


RESUM. S'indica per primera vegada la presència de Mormo maura L. i de Catephia 
alchemysta D. et S. com a integrants de la fauna balear de Noctuidae a Mallorca. 


SUMMARY. TWO NEW SPECIES OF NOCTUIDAE IN THE BALEARIC ISLANDS. Two species 
of Noctuidae moths, Mormo maura L. and Catephia alchemysta D. et S., are recor- 
ded for the first time for the Balearic Islands (Majorca) 


Recentment, CUELLO (1981) ha publicat un cens provisional dels lepidòp- 
ters balears en el qual s'esmenten 373 espècies. També es destaca la pobresa 
de dades referides a les espècies nocturnes (Heterocerca) en relació al que 
hom esperaria respecte a àrees continentals properes. Aquestes llacunes en 
el coneixement dels Lepidoptera insulars s'han fet paleses, i en part s'han 

reduit, en dues publicacions posteriors que han afegit més de trenta espècies 
noves per a l'arxipèlag balear, tant de Noctuidae (CUELLO et al., 1984) com 
de Geometridae (VALLHONRAT & PETITPIERRE, 1985). Des d'aleshores, en- 
cara que la meva tasca entmològica sobre els lepidòpters hagi estat molt es- 
poràdica, he capturat vàries papallones desconegudes fins ara a la fauna bale- 
ar, com les indicades a continuació: 


Mormo maura L.- Esporles (Mallorca), 21-VI-1988, 1 ex. 9. 


Catephia alchemysta D. et S.- Esporles (Mallorca), 28-VI-1984, 1 ex. d', i 
6-VII1-1984, 1 ex. $ .. 

Ambdues pertanyen a la familia Noctuidae, però a subfamilies distintes. 

La primera figura entre els noctúids ibèrics més grans, per la qual cosa 
resulta curiós que hagi passat desapercebuda a Mallorca. Això s'explica pro- 
bablement per la seva raresa, en trobar-se les Balears al límit de la seva 
distribució meridional. GÓMEZ-BUSTILLO et al., (1979) l'hi atribueixen una 
corologia supramediterrània-asiàtica. 

La segona té una distribució general similar a la de l'anterior (GÓMEZ- 
BUSTILLO et al., 1979), i tampoc pareix freqüent a Mallorca. 

Convendria recopilar altres dades geogràfiques sobre la distribució 
d'ambdues espècies a la Serra de Tramuntana mallorquina i, potser, també 
a altres indrets, tot i que resultaria sorprenent detectar-les fora de les zones 
més humides de Mallorca. 

